ขอสอบถามค่ะ. พอดีหนูเป็นหนองใน. เป็นจะอาทิตนึงแร้วค่ะ แต่เพิ่งได้กินยาไป3วัน. มีอาการเจ็บขัดเวลาปัสสาวะ มีตุ่ม บวม มีเลือด มีหนอง แต่เลือดมามีตอนหนุนั่งรถไปซื้อของแร้วตกหลุม ตั้งแต่นั้นก้อไหลตลอด. ต้องใส่ผ้าอนามัยตลอด แต่กินยาไป ตุ่มแร้วลด เริ่มไม่ค่อยบวม. แบบนี้. รักษาประมานกี่วันค่ะ
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ เลือดออกจากช่องคลอดผิดปกติ ตกขาวปนเลือดหรือเป็นหนอง มีทั้งชนิดที่เป็นหนองในแท้และหนองในเทียม เชื้ออาจต่างกันเล็กน้อย แต่เป็นเชื้อแบคทีเรียที่มาจากเพศสัมพันธ์เหมือนกันทั้งคู่การรักษาจึงมักจะทำไปพร้อมๆกัน หากพบว่ามีเชื้อตัวใดตัวหนึ่ง การรักษาหนองในเทียมใช้ยาฆ่าเชื้อกลุ่ม doxycycline หรือ Azithromycin มารับประทานประมาณ 7-10 วันหรือตามที่แพทย์ระะบุ และหนองในแท้จะเป็นการฉีดยากลุ่ม pennicillin เข้ากล้าม 1 เข็มค่ะดังนั้นแนะนำการรับประทานยาต่อเนื่องให้ครบ อาการต่างๆที่เกิดจากโรคจะค่อยๆดีขึ้นได้เมื่อกินยาครบ หรือถ้ากินยาไม่ครบ แต่อาการดีขึ้นแล้ว ก็ต้องกินต่อให้ครบเพื่อป้องกันการดื้อยาระหว่างรักษาควรระวังการกระทบกระแทกดังที่กล่าวมาด้วย และงดการมีเพศสัมพันธ์ ไม่สวนล้างช่องคลอด ใช้น้ำเปล่าสะอาดล้างอวัยวะเพศภายนอกเท่านั้น หากมีเลือดหรือหนองออกมามาก เจ็บปวดเยอะ แผลที่อวัยวะเพศลุกลาม หรือปัสสาวะแสบขัดขึ้นเรื่อยๆมีเลือดปน ควรจะกลับไปพบแพทย์ที่รักษาเพื่อดูว่ามีภาวะแทรกซ้อนใดๆของโรคร่วมด้วยหรือไม่